Úradný vestník L 130 , 31/05/1996 S. 0001 - 0002



Nariadenie Komisie (ES) č. 955/96 z 29. mája 1996 týkajúce sa zatrieďovania určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 [1] o tarifnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením Komisie (ES) č. 586/96 [2], a najmä na jeho článok 9, keďže je potrebné zabezpečiť jednotné používanie kombinovanej nomenklatúry priloženej k uvedenému nariadeniu, je nevyhnutné prijať opatrenia týkajúce sa zatrieďovania tovaru uvedeného v prílohe k tomuto nariadeniu; keďže nariadenie (EHS) č. 2658/87 určilo všeobecné pravidlá pre interpretáciu kombinovanej nomenklatúry a tieto pravidlá platia aj pre akúkoľvek inú nomenklatúru, ktorá je na nej úplne alebo sčasti založená alebo ktorá k nej pridáva ďalšie triedenie a je vytvorená špecifickými ustanoveniami spoločenstva, aby sa používali sadzobné alebo iné opatrenia týkajúce sa obchodu s tovarom; keďže podľa spomenutých všeobecných pravidiel musí byť tovar uvedený v stĺpci 1 tabuľky, ktorá je priložená k tomuto nariadeniu, zatrieďovaný do príslušného kódu KN uvedeného v stĺpci 2, na základe odôvodnenia uvedeného v stĺpci 3; keďže sa uznáva, že na záväzné informácie o nomenklatúrnom zatriedení tovaru vydané colnými úradmi členských štátov, pokiaľ ide o zatriedenie tovaru do kombinovanej nomenklatúry, ktoré nevyhovujú tomuto nariadeniu, sa môže držiteľ naďalej dovolávať počas obdobia troch mesiacov, podľa ustanovení v článku 12 ods. 6 nariadenia Rady (EHS) č. 2913/92 z 12. októbra 1992 o stanovení Colného kódexu spoločenstva [3]; keďže opatrenia stanovené v tomto nariadení sú v súlade so stanoviskom Sekcie pre tarifnú a štatistickú nomenklatúru Výboru pre colný kódex, PRIJALA TOTO NARIADENIE: Článok 1 Tovar opísaný v stĺpci 1 pripojenej tabuľky sa, v rámci kombinovanej nomenklatúry, teraz zatrieďuje do príslušného kódu KN uvedeného v stĺpci 2 tejto tabuľky. Článok 2 Na záväzné informácie o nomenklatúrnom zatriedení tovaru vydávané colnými orgánmi členských štátov, ktoré nevyhovujú tomuto nariadeniu, sa možno naďalej dovolávať počas obdobia troch mesiacov v súlade s ustanovením článku 12 ods. 6 nariadenia Rady (EHS) č. 2913/92. Článok 3 Toto nariadenie nadobúda účinnosť dvadsiaty prvý deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 29. mája 1996 Za Komisiu Mario Monti člen Komisie [1] Ú. v. ES L 256, 7.9.1987, s. 1. [2] Ú. v. ES L 84, 3.4.1996, s. 18. [3] Ú. v. ES L 302, 19.10.1992, s. 1. -------------------------------------------------- PRÍLOHA Opis tovaru | Zatriedenie Kód KN | Odôvodnenie | (1) | (2) | (3) | Hlavné šasi so zabudovaným zosilňovačom, filtrom, demodulátorom a voličom kanálov pre príjem televíznych signálov, v kovovom kryte. Musí byť vstavané spoločne s farebnou obrazovkou, demagnetizujúcou cievkou, zariadením pre obsluhu, programovou pamäťovou doskou a komponentmi reproduktoru, aby sa mohlo používať ako farebný televízny prijímač. | 85281298 | Zatriedenie je určené ustanoveniami všeobecných pravidiel 1, 2a a 6 pre interpretáciu kombinovanej nomenklatúry a znením kódov KN 8528, 852812 a 85281298. Šasi má charakteristické znaky farebného televízneho prijímača. | --------------------------------------------------